
The Egg House Museer indrettet til at tage selfies og fotos til Instagram skyder op i USA 

Foto: The Egg House/Katie Gibbs, Museum of Ice Cream 


Elever i 8. klasse føler sig presset 


Næsten hver tredje pige 
føler sig presset ofte eller 
hele tiden, viser ny under- 
søgelse. Eksperter siger, at 
præstationskulturen er 
rykket ned i grundskolen. 

llerede i 8. klasse oplever mange 
A unge et kæmpestort pres fra sko- 
len. Det konkluderer en ny triv- 
selsundersøgelse fra Børnerådet med 

svar fra over 2.600 elever i hele landet. 

I undersøgelsen svarer en femtedel af 
børnene i 8. klasse, at de føler sig presset 
ofte eller hele tiden. Det gælder især pi- 
gerne, hvor næsten hver tredje pige ople- 
ver et pres ofte eller hele tiden, mens det 
kun er hver tiende dreng. Samtidig viser 
Børnerådets analyse, at mistrivsel og lav 
livstilfredshed er langt mere udbredt 
blandt børn, der tit føler sig presset. 

»Vi er foruroliget over, at så mange ele- 
ver går rundt og har det skidt. De unge på- 
tager sig nogle dybe bekymringer, som 
elever i 8. klasse slet ikke burde tumle 
med«, siger Børnerådets formand, Per 
Larsen. 

Årgangen er den første, der kan dumpe 
folkeskolen. Børnene giver tydeligt ud- 
tryk for, at det pres, de føler, er forbundet 
med deres præstationer i skolen, herun- 
der karakterer og adgangskrav. 

Ifølge Noemi Katznelson, leder af Cen- 
ter for Ungdomsforskning ved Aalborg 

Universitet, bekræfter Børnerådets un- 
dersøgelse en tendens i uddannelsessy- 
stemet, som en bølge af rapporter tidlige- 
re har antydet. 

»Vi ser i stigende grad præstationskul- 
turen rykke ned i grundskolen, hvilket 
den her undersøgelse tydeliggør. De unge 
oplever uddannelsessystemet som fyldt 
med begrænsninger og krav. Det skaber 
en konstant understrøm af pres, som ud- 
matter dem«, siger hun. 


Minister: Skolen ikke hårdere 
Jens Christian Nielsen, ungdomsforsker 
på Aarhus Universitet, er overrasket over, 
at så mange elever - 61 procent - angiver 
skolen som årsag til presset. Normalt ud- 
peger børn i meget mindre grad sam- 
fundsinstitutioner som årsager, fordi de 
ser sig selv som ansvarlige for eget liv. Net- 
op dette forhold er med til at give Børne- 
rådets undersøgelse tyngde, siger han. 
»Der er ingen tvivl om, at mange valg i 


“The best way to predict the future is to create it” — A. Lincoln. 


FUTURE MAKER CAMP 
på Oure Højskole uge 32 


En uges højskole med Verdensmålene i fokus! 


Future Maker Camp er en intensiv innovations- 
camp, hvor vi med udgangspunkt i design 
tænkning skaber konkrete løsningsforslag til 
de udfordringer verden står overfor. 


Vi kombinerer vores arbejde med 
Sport og Performing Arts. 


Campen henvender sig til alle, 
der bekymrer sig om fremtiden! 

uddannelsessystemet bliver skubbet ned- 
ad, så man tidligere skal vide, hvad man 
vil, og hvilke fag og gennemsnit man skal 
have for at lykkes med sin uddannelse«, si- 
ger Jens Christian Nielsen. 

Den nyligt indførte uddannelsesparat- 
hedsvurdering (UPV), som screener ele- 
ver i 8. klasse til en ungdomsuddannelse 
på baggrund af deres standpunktskarak- 
terer og deres sociale og personlige egen- 
skaber, bidrager åbenlyst til børnenes be- 
kymringer i Børnerådets undersøgelse. 

Ifølge formanden for Danske Skoleele- 
ver, Jakob Bonde Nielsen, føler mange ele- 
ver sig presset over at skulle præstere et 
specifikt gennemsnit for at kunne kom- 
me ind på ungdomsuddannelserne. 

»Det er et stort problem, at så mange 
elever oplever tests, karakterer og UPV'en 
som et stempel af, om de nu er gode nok- 
ikke bare som elever, men som menne- 
sker. Vi er ikke imod prøver og karakterer, 
men vi mener, at der bør være et langt 

- SKILDRINGEN AF EN SKILSMISSE, SOM BLIVER 
BLODIG ALVOR OG EN NADESLØS KAMP PA ORD. 


\ Betty Nansen Teatret 

større fokus på at give feedback, når man 
får ettal«. 

Børnerådets undersøgelse gør indtryk 
på undervisningsminister Merete Riis- 
ager (LA). Den får hende dog ikke til at 
tænke anderledes om den måde, grund- 
skolen fungerer på i dag. 

»Det er ikke blevet fagligt sværere eller 
hårdere at gå i skole, og det at gå til en 
prøve og få karakterer er jo en helt almin- 
delig og integreret del af skolen og har 
været deti 200 år«. 

Problemet med, at børnene føler sig 
presset, er ikke udtryk for en præstations- 
kultur, men en perfekthedskultur, siger 
Riisager. 

»Den gør, at de voksne stiller mange sto- 
re krav til børn og unge om at klare sig 
godt hver gang - og ikke altid lærer dem 
at klare det uperfekte. At livet også er, at 
man nogle gange klarer sig dårligt, f.eks. i 
skolen«. 
sofie.b.hoyeræpol.dk 

Stop den lukkethed, der 
omslutter forvaltningen. 


gentlig kan man kun rose de- 
FẸ partementschef i Økonomi- 

og Indenrigsministeriet So- 
phus Garfiel for at sige tingene lige 
ud: Hvis hans ministerium ønsker 
at holde deres arbejde hemmeligt, 
jamen, så må vi tilrettelægge vores 
arbejde på en måde, så der ikke er 
offentlighed i det«. 

Det er rene ord for pengene. 
Hvad skjult ønskes, skal skjult hol- 
des, lyder devisen, der ikke var 
møntet på, at offentligheden skulle 
lytte med. Departementschefens 
udsagn er lækket til Politiken fra et 
internt morgenmøde i ministeriet 
16. april. 

Ordene faldt altså i mørke, og de 
kaster lys det på den bekymrende 
lukkethed, der omslutter de demo- 
kratiske institutioner. 

Sophus Garfiels udtalelser be- 
kræfter, hvad politikere og embeds- 
mænd hidtil har afvist som ondsin- 
det sludder og rablende konspirati- 
onsteorier: at de selvsamme politi- 
kere og embedsmænd med den 
nye offentlighedslov fra 2014 i hån- 
den er i gang med at afmontere ån- 
den i den åbenhedskultur, vi ellers 
elsker at fremhæve som idealet i 
det demokratiske mønsterbrug 
højt mod nord. 


DET STØRSTE rullegardin har politi- 
kerne trukket ned foran landets 
ministre. Alle oplysninger, der har 
været-eller kan komme - ministe- 
ren i hænde, kan ifølge loven und- 
tages fra aktindsigt. 

Flere af forligspartierne bag of- 
fentlighedsloven har erkendt, at of- 
fentlighedslovens begrænsninger 
på det punkt går alt, alt for langt. 
Der er kun grund til ekstra bekym- 
ring, når justitsminister Søren Pa- 
pe Poulsen (K) i ramme alvor forsø- 
ger at løse problemet med et lov- 
forslag, der nok ændrer paragraf- 
ferne, men ikke det reelle indhold. 

Ingen forestiller sig ubegrænset 
åbenhed. Selvfølgelig skal en mini- 
ster kunne arbejde med fortrolig- 
hed. Sådan skal det være. 

Men udgangspunktet bør være 
åbenhed, indtil der træffes beslut- 
ning om andet. Det princip vender 
Sophus Garfiel på hovedet. 

Han giver næring til en kultur i 
embedsværket, hvor det er accepte- 
ret-ja, ligefrem påskønnet - at ar- 
bejde for mørke fremfor oplysning. 

Derfor er det helt på sin plads at 
kalde økonomi- og indenrigsmini- 
ster Simon Emil Ammitzbøll-Bille 
(LA) i samråd i Folketinget. 

Men fremfor at slå på Sophus 
Garfiel bør kritikerne rette skytset 
mod de politikere, der har skabt 
det mørke, som embedsmændene 
regerer i. cj 

